section_heading: Arhitektura
paragraph_text: U Rendićevoj arhitekturi nema potpune primjene stilova, već se sastoji od građevnih i dekorativnih elemenata pojedinih stilova. Izgradio je dva važna arhitektonska djela. Prvi je zvonik crkve u Ložišću 1886. godine, izrađen u romaničkom stilu odnosno slobodno komponiranim elementima romaničkog stila. Drugo djelo je Vila Jakić u Trstu sagrađena 1896. godine koja pripada Rendićevoj drugoj fazi, tzv. „jugoslavenskom stilu“. Vila je funkcionalna građevina s jednim krilom nad šetalištem i krovnom terasom.